Seljendur á Íslandi þekkja best rétt neytenda Neytendastofa rýndi í skorkort neytendamála sem er fyrir ESB ríkin , Noreg og Ísland fyrir árið 2019 alls 30 ríkjum . En skorkortið er mælitæki sem notað er til að fylgjast með hvernig aðstæður neytenda eru í þessum löndum . Að þessu sinni var gerð könnun hjá bæði neytendum og seljendum á þremur meginþáttum : þekkingu og trausti , samhæfingu og eftirfylgni með lögum um vöruöryggi og neytendarétt , kvörtunum og úrlausn deilumála . Þá er einnig fjallað um framfarir á innri markaði ESB fyrir neytendur . Það var ánægjuleg fyrir Neytendastofu að á Íslandi er þekking seljenda á réttindum neytenda langbest saman borið við öll önnur ríki Evrópu . Segir það okkur að eftirlit , fræðsla og önnur upplýsingagjöf til fyrirtækja hefur skila sér í góðri þekkingu . Í framhaldi af því kom því ekki á óvart að neytendur á Íslandi telja ekki miklar líkur á að þeir verði fyrir óréttmætum viðskiptaháttum . Þrátt fyrir að Íslenskir neytendur beri lítið traust til fullyrðinga um náttúruvernd sýnir könnunin að náttúrvernd og fullyrðingar um hana eru farnar að skipta neytendur meira máli . En á Íslandi og öðrum ríkjum í könnuninni kemur fram að meira en helmingur neytenda segir að umhverfissjónarmið hafi áhrif á kauphegðun og að þeir kjósi frekar að kaupa vistvæna vöru . Traust hérlendra neytenda til opinberra stofnanna er almennt lítið borið saman við önnur ríki . Auk þess kom fram að traust þeirra til úrskurðaraðila eða kærunefnda hefur lækkað verulega undanfarin ár og mælist nú lægst meðal allra 30 ríkjanna . Um áramótin tekur gildi ný löggjöf á íslandi varðandi úrskurðaraðila og kærunefndir sem hefur nú þegar verið innleidd í öðrum ríkjum Evrópu . Teljum við að við gildistöku þeirrar löggjafar muni traust íslenskra neytenda til úrskurðaraðila og kærunefnda aukast vegna nýrra nefnda og aukinna úrræða . Svíþjóð , Noregur , Danmörk og Finnland raðast í efstu sæti þegar bornar eru saman niðurstöður allra þriggja þátta . Ísland deilir 13. - 14. sæti með Portúgal .